
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 3772-…/2013
Előterjesztést készítette: Tóth Krisztina jegyző
Előterjesztés elkészítésének időpontja: 2013. május 17.
Előterjesztést véleményezi: PTÜB
Döntés módja: nyílt szavazás, minősített szótöbbség

Mellékletek: rendeletmódosítás (előterjesztéshez csatolva) + egységes szerkezetű rendelet (külön mellékletben)
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. május 23-án tartandó munkaterv szerinti ülésére

7. napirendhez

Tárgy: Helyi állattartási rendelet módosítása
Tisztelt Képviselő-testület!
Mint emlékezetes egy törvénymódosítás nyomán tavaly októberben módosítani kellett a helyi állattartási rendeletet, és hatályon kívül kellett helyezni minden olyan szabályozást, amely a tartható haszonállatok számát korlátozta. 

Az azóta eltelt bő félév gyakorlata felszínre hozta azokat az ellentmondásokat, amelyek a rendelet e kényszerű kasztrálását követően a szabályozásban fennmaradtak.

E rendeletmódosítás ezen ellenmondások megszüntetését szolgálja, tehát valójában technikai jellegű.

Kérem a változtatások áttanulmányozását, és a rendeletmódosítás elfogadását.
Sülysáp, 2013. május 17.

Tóth Krisztina s.k.

jegyző
MELLÉKLET

Sülysáp Nagyközség Önkormányzata Képviselő-testületének

…/2013. (...) önkormányzati rendelete 

az állattartás helyi szabályairól szóló 6/2008. (III. 17.) rendeletének módosításáról

Sülysáp Nagyközség Önkormányzatának Képviselő-testülete az Alaptörvény 32. cikk (1) a) pontjával és (2) bekezdésével, a Magyarország helyi önkormányzatairól szóló 2011. évi CLXXXIX. törvény 13. § (2) bekezdésével, valamint az országos településrendezési és építési követelményekről szóló 253/1997. (XII. 20.) Korm. rendelet 36. § (5) bekezdésével kapott felhatalmazással és feladatkörében a következőket rendeli el:

Sülysáp Nagyközség Önkormányzata Képviselő-testületének az állattartás helyi szabályairól szóló 6/2008. (III. 17.) rendelete (a továbbiakban: R.) 5. § (2) bekezdésében az „1.” szövegrész helyébe a „2.” szövegrész lép.

A R. 9. § (1) bekezdésében az „Az állattartó építmények engedélyezésekor e rendelet 1. sz. mellékletében meghatározott védőtávolságokat és a 2. sz. mellékletben meghatározott lakóövezeti besorolást, valamint az állattartáshoz szükséges terület meghatározást is alkalmazni kell.” szövegrész helyébe az „Az állattartó építmények belterületen vagy lakóövezetben történő engedélyezésekor e rendelet 2. sz. mellékletében meghatározott védőtávolságokat is alkalmazni kell.” szövegrész lép.

(1) Ez a rendelet a kihirdetését követő napon lép hatályba, majd az azt követő napon hatályát veszti.

(2) Hatályát veszti a R. 10. § (2) bekezdése és 1. számú melléklete. 

Sülysáp, 2013. május 17.

Horinka László
Tóth Krisztina


polgármester
jegyző

